2018-2019-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

5 класс

Ыйтусем

Олимпиада ирттермелли вăхăт – 60 минут

Кашни ыйтăва тĕрĕс хуравласан чи нумаййи 50 балл пухма пулать

1.Кирлĕ çĕрте точкăсем вырăнне сиктерсе хăварнă сас паллине лартăр*.*

*Площад.., площад..ĕн, ат..ăр, ăт..ăр, хĕвел.., халал.., кукăл.., сухал.., мăр..е, мăр..йи.*

*Кашни йăнăш çырнă сăмахшăн 0,5 балл чакать. Пĕтĕмпе - 5 балл.*

2. Ваттисен сăмахĕсен пĕрремĕш пайне иккĕмĕш пайĕпе çыхăнтарăр.

*Юр çинче ултава хурлаççĕ.*

*Ху вĕренсе çитмесĕр кăмпа ан шыра.*

*Тĕрĕслĕхе мухтаççĕ, кĕçĕнни ан пÿлтĕр.*

*Асли сăмахне ватăлсан вĕренме хĕн вара.*

*Çамрăкла вĕренмесен çынна вĕрентме ан хăтлан.*

*Кашни тĕрĕс хуравшăн 1 балл. Пĕтĕмпе - 5 балл.*

3. *Ĕлĕк, вăрман, самана, çимĕç, агроном, кăвакал, савăнăç, шăпăрлан, ĕлĕкрех, агрономра* сăмахсене пусăм(ударени) палли лартса тухăр.

*Пусăма тĕрĕс мар лартнă кашни сăмахшăн 0,5 балл чакать. Пĕтĕмпе – 5 балл.*

4. *«Куç саланса каять»* тени мĕне пĕлтерет?

*Тĕрĕс хуравшăн – 3 балл, тĕслĕх тупса панăшăн – 2 балл. Пĕтĕмпе – 5 балл.*

5. Предложени хутлă е хутсăр пулнине ĕнентерĕр. Панă предложенин тĕп членĕсене палăртăр.

*Мулаххай чĕнмерĕ, çаврăнса та пăхмарĕ.*

*Тĕрĕс хуравшăн – 1балл, ĕнентернĕшĕн – 2 балл, тĕп членĕсене палăртнăшăн – 2 балл. Пĕтĕмпе – 5 балл.*

6. Чăваш халăхĕн ĕлĕкхи пурнăçне, И.Я.Яковлевăн ачалăхне сăнланă пьеса мĕн ятлă? Ăна кам çырнă?

*Хайлав ятне тĕрĕс хуравланăшăн – 2,5 балл, авторне каланăшăн - 2,5 балл. Пĕтĕмпе – 5 балл.*

7.Мĕн вăл сăпатлантару? Панă предложенире сăпатлантару тупăр.

*Катрам-катрам пĕлĕтсем хушшинчен йăраланса тухнă хĕвел хăйĕн вăрăм пайăркисемпе кÿлĕ çинелле кармашать.*

*Теори пӗлнӗшӗн – 2 балл, тĕрĕс тупнăшăн – 3 балл. Пӗтӗмпе – 5 балл.*

8. *«-- Чипер ырă-сывă пулсан килес кĕре валли çĕклейми мăйăр ÿстеретĕп. Анчах… ах, анчах ку этеме… Пĕтерет мана этем, - хурланса илчĕ шĕшкĕ».* Çак йĕркесем мĕнле произведенирен? Авторĕ кам? Хайлава мĕнле жанрпа çырнă?

*Произведени ятне пĕлнĕшĕн – 1 балл, авторне тĕрĕс каланăшăн – 2 балл, жанрне палăртнăшăн – 2 балл. Пĕтĕмпе – 5 балл.*

9.Лидия Саринен «Цирк курма кайни» хайлавĕнче хăнаран таврăннă ашшĕпе амăшне Володя мĕншĕн сăмах чĕнмесĕр кĕтсе илет?

*Тĕрĕс хуравшăн – 5 балл.*

10. Мĕн çырнă-ши çакăнта?

Хуранхуранкурнаканулахурăнурисемхупхураххахуралнă.

*Тĕрĕс çырнăшăн – 5 балл.*