2018-2019-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

7 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 50 балл пухма пулать

1.Йăнăшсене тупăр та тÿрлетĕр.

*Уйарта лăпкă кун. Çивăхрах кайăк юрланы илтĕнет. Менле кăна юрламаçĕ икен вăсем, йепле çепĕç чĕльхепе чĕвĕлтетмеççĕ.*

*Кашни йăнăшшăн е çитменлĕхшĕн 0,5 балл чакать. Пĕтĕмпе - 5 балл.*

2.*Çу, çи, ту, тÿ, кай* глагол тымарĕсенчен тĕрлĕ аффикс хушса деепричасти формисем тăвăр.

*Кашни тĕрĕс хуравшăн 1 балл. Пĕтĕмпе - 5 балл. Çитменлĕхшĕн 0,5 балл чакать.*

3. Йăнăш тупăр та тÿрлетĕр. Мĕншĕн çапла çырмаллине ăнлантарса парăр.

*Ял енчен, авă, балалайка сасси илтĕнет. Тĕрĕс хуравшăн – 5 балл.*

4.Содержани енчен пĕлтерÿллĕ, интонаци енчен вĕçленÿллĕ пуплев сыпăкне мĕн теççĕ? Тĕслĕхсем тупăр.

*Тĕрĕс хуравшăн – 3 балл, тĕслĕхсем тупса панăшăн - 2 балл хушăнать. Пĕтĕмпе – 5 балл.*

5. Фразеологизмсен пĕлтерĕшне ăнлантарăр.

Çил хăвала.

Çил вĕрнипе çĕтĕлет.

Çиле çилхерен тыт.

Çиле май пыр.

Çилпе вĕçтерсе яр.

*Кашни тĕрĕс хуравшăн – 1 балл. Пĕтĕмпе 5 балл.*

6. Сăвва малалла тăсăр. Халăх сăмахлăхĕнче ку юрă хăш ушкăна кĕрет?

«-Çерем пусса вир акрăм, вир акрăм, (2 хут)

-Эпир ăна, эпир ăна таптатпăр… (2 хут)»

*Тĕрĕс хуравшăн -2 балл, сăвва малалла туллин çырса панăшăн – 2 балл, юрă ушкăнне тĕрĕс палăртнăшăн – 1 балл. Пĕтĕмпе – 5 балл.*

7. «1921 çулхи май уйăхĕнче Крыма, Евпаторие, ячĕç. Кунта эпĕ Украина поэчĕпе Федор Пакрышеньпе тата ытти лайăх çынсемпе паллашрăм, вĕсемпе ĕмĕрлĕх туслашрăм…»

Сăмах кам çинчен пырать? Çыравçăн чăн хушаматне, ятне, ашшĕ ятне туллин çырăр.

*Тĕрĕс хуравшăн – 3 балл, чăн хушаматне туллин çырнăшăн - 2 балл. Пĕтĕмпе – 5 балл.*

8. П. Хусанкай «Таня» поэминчи тĕп сăнар хăйне мĕншĕн Таня ят суйласа илнĕ? Кам пулнă вăл?

*Тĕрĕс те тулли хуравшăн -5 балл. Çитменлĕхшĕн 0,5 балл чакарсан юрать.*

9. Ваттисен сăмахĕсемпе усă курса ял-йыш пурнăçĕнчи тата уйрăм çынсен кăмăлĕнчи çитменлĕхсене питлесе, ыра ăс парса çыракан автор кам? Вăл пурĕ миçе калав çырнă?

*Тĕрĕс те тулли хуравшăн -5 балл.Пĕр хуравне пĕлменшĕн 2,5 балл чакать*

10.Мĕн вăл палиндром? Панă тĕслĕхсенчен хăшĕ палиндром пулмасть? Хăвăр та палиндром шутласа тупăр.

А)«Куккук!» - тет куккук.

Ă)Тата ан тат!

Б)Тусна ан сут.

*Тĕрĕс ăнлантарнăшăн -3 балл. Йăнăш тупнăшăн – 2 балл, тĕслĕх шутласа тупнăшăн - 1 балл. Пĕтĕмпе – 5 балл.*