2018-2019-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

8 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 50 балл пухма пулать

1.Йăнăшсене тупăр та тÿрлетĕр.

*Кÿлĕ хĕрипе йем-йешĕль хăйах, çуллĕ хăмăш, шыв çинчех тĕрлĕ-тĕрлĕ чечек ÿсет. Тăптăрă шывра пулă выляны курăнат. Кÿлĕ таврашăнче хăва лăх.*

*Кашни йăнăшшăн е çитменлĕхшĕн 0,5 балл чакать. Пĕтĕмпе - 5 балл.*

2.*Çу, çи, ту, тÿ, кай* глагол тымарĕсенчен тĕрлĕ аффикс хушса причасти формисем çырăр.

*Кашни тĕрĕс хуравшăн 1 балл. Пĕтĕмпе - 5 балл. Çитменлĕхшĕн 0,5 балл чакать.*

3.Йăнăш тупăр та тÿрлетĕр. Мĕншĕн çапла çырмаллине ăнлантарса парăр.

*Акă, каç та пулчĕ, çĕр те çитрĕ – Ахманеевсен пÿртĕнче çаплах çутă сÿнмерĕ.*

*Тĕрĕс хуравшăн – 5 балл.*

4. *Юман сĕтел, пысăк çурт, виçĕ çул, вăштăр-вăштăр çил* сăмах майлашăвĕнчи сăмахсем пĕр-пĕринпе мĕнле мелпе çыхăннă? Сăмах майлашăвĕсенчен предложенисем йĕркелĕр.

*Тĕрĕс хуравшăн – 5 балл.*

5.Фразеологизмсене чăвашла куçарăр.

За словом в карман не полезет

Ни в медный грош не ставить

Петь с чужого голоса

Пиши пропало

В мгновение ока

*Кашни тĕрĕс хуравшăн – 1 балл. Пĕтĕмпе 5 балл.*

6. Çеçпĕл Мишши «Хурçă шанчăк» сăввине мĕнле виçепе çырнă? Сăвă ятне вырăсла куçарăр.

*Тĕрĕс те тулли хуравшăн -5 балл. Пĕр хуравне пĕлменшĕн 2,5 балл чакать.*

7. «- Ай! – терĕ Светлана хыпаланса. – Чăнах-çке. Мансах кайнă. Эпĕ çиччас. Кăшт ларăр. Магазина чупатăп.»

Светлана магазинтан мĕн туянма манса кайнă. Сыпăка мĕн ятлă хайлавран илнĕ? Авторĕ кам?

*Тĕрĕс хуравшăн – 2 балл, хайлав ятне каланăшăн – 2 балл, авторне палăртнăшăн – 1 балл.*

8. «Сцена кулăшĕн ăсти» тесе кама калаççĕ? Сцена çинче лартма çыравçă 70 произведени çырнă. Вĕсенчен чи палли – «Кай, кай, Ивана» комеди.

*Тĕрĕс хуравшăн – 4 балл.*

9. Сăнавсем тесе мĕнле сăмахсене калаççĕ? Хăвăр пĕлекен сăнавсене çырса парăр.

*Теори пĕлнĕшĕн – 1 балл. Сăнавсене çырнăшăн чи нумаййи – 5 балл илсе пулать. Пĕтĕмпе – 6 балл.*

10.Мĕн вăл каламбур? Панă тĕслĕхсенчен хăшĕ каламбур пулмасть? Хăвăр та каламбур шутласа тупăр.

А.Парне патăм кукама,

Вăл тĕлĕнет: «Ку – кама?»

Ă.Тем нăйлатать çукшăнах:

- Ку каткă мар, çу-у-к, шăнах.

Б. Ĕнер кăна тĕнче чăпарччĕ,

Паян та акă шап-шурах.

*Тĕрĕс ăнлантарнăшăн -3 балл. Йăнăш тупнăшăн – 2 балл, тĕслĕх шутласа тупнăшăн - 1 балл. Пĕтĕмпе – 5 балл.*